स्त्री क्या चाहती है? यह सवाल फ्रॉयड के पूछने का है ही नहीं । यह स्त्री का $खुद से पूछा जाने वाला सवाल है। अमरीकी स्त्रीवादी बेट्टी फ्रीडन ने अपने सर्वेक्षण में इसे समझा कि अपनी पहचान क्यों ज़रूरी है -इस सवाल की मुश्किल से बचने का सबसे आसान तरीका लड़कियों के लिए शादी है। आखिर हमारी पिछली सभी पीढिय़ों ने यही किया है और पिछले सौ साल से पहले हमारे पास घर से बाहर निकल कर पहचान बनाती आम औरतों का कोई इतिहास नहीं है। इसलिए 'मैं क्या चाहती हूँ' लड़कियों के लिए ज़्यादा मुश्किल सवाल है जिनकी माओं ने अपना जीवन घर परिवार को बनाते-बांधते और गृहस्थन होने की ट्रेनिंग लेते-देते गुज़ार दिया । पाब्लो नेरुदा जब लिखते हैं कि 'मैं सिर्फ पत्थरों या ऊन का विश्राम चाहता हूँ' तो बड़ी सादगी और भोलेपन से से कहना चाहती है कवयित्री